Tältä näyttävät Lapinlahden Linnut fingerporilaisittain | Viihde | Iltalehti.fi
Tältä näyttävät Lapinlahden Linnut fingerporilaisittain
Torstai 5.5.2011 klo 12.44 Lapinlahden Linnut seikkailevat sarjakuvasankareina Fingerporin luojan kirjassa.
Uutuussarjakuvan kahdeksassa tarinassa Lapinlahden Lintujen kahdeksikko yrittää kohentaa imagoaan. (WWW.LAPINLAHDENLINNUT.FI)
Pentti Jarla toteutti haaveensa. Fingerporista tunnettu Pertti Jarla toteutti unelmansa ja teki Lapinlahden Linnuista sarjakuvakirjan.Kovakantisessa ja nelivärjätyssä teoksessa huumoriyhtyeen hahmot yrittävät kohentaa imagoaan muun muassa rauhankeikalla Lähi-idässä ja vähemmän rauhallisella vierailulla Orimattilassa. Välillä heitetään löylyä Fingerporin joulusaunassa.Lapinlahden Lintujen nykyisessä kokoonpanossa ovat mukana Timo Eränkö, Mikko Kivinen, Tapio Liinoja, Markku Toikka ja Matti Haaranen. Taustalla musisoivat lisäksi Veli-Pekka Oinonen, Jussi Liski ja Hannu Lemola.Yhtyeen tunnetuimpiin kappaleisiin kuuluvat Lipputangon nupin lisäksi esimerkiksi Se ei käy ja Ihmisiä kiusataan. Niistä jälkimmäinen saa teoksessa sarjakuvallisen asun. IL